**Ministru kabineta rīkojuma projekta „Par valsts nekustamā īpašuma „Ainažu ostas laukums”, Ainažos, Salacgrīvas novadā, nodošanu Salacgrīvas novada pašvaldībai bezatlīdzības lietošanā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I.Tiesību akta projekta izstrādes nepieciešamība** | | |
| 1. | Pamatojums | Rīkojuma projekts izstrādāts saskaņā ar Publiskas personas finanšu līdzekļu un mantas izšķērdēšanas novēršanas likuma 5.panta ceturto daļu un saskaņā ar Ministru kabineta komitejas 2017.gada 20.marta sēdes protokola Nr.10 2.§ 4.punktā doto uzdevumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts „Par valsts nekustamā īpašuma „Ainažu ostas laukums”, Ainažos, Salacgrīvas novadā, nodošanu Salacgrīvas novada pašvaldībai bezatlīdzības lietošanā”(turpmāk – rīkojuma projekts) sagatavots, ņemot vērā Ministru kabineta komitejas 2017.gada 20.marta sēdes protokola Nr.10 2.§ 4.punktā doto uzdevumu, kā arī Salacgrīvas novada domes 2017.gada 27.marta lēmumu Nr.110 „Par nekustamā īpašuma „Ainažu ostas laukums”, Ainažos pārņemšanu bez atlīdzības lietošanā” (prot.Nr.4, 1.§).  Ar rīkojuma projektu paredzēts nodot Salacgrīvas novada pašvaldībai bezatlīdzības lietošanā Satiksmes ministrijas valdījumā esošu valsts nekustamo īpašumu „Ainažu ostas laukums”, Ainažos, Salacgrīvas novadā, kadastra Nr.6605 002 0023 (turpmāk saukts arī – Nekustamais īpašums), kas sastāv no:  1.1. apbūvētas zemes vienības (zemes vienības kadastra apzīmējums 6605 002 0023) 5.1570 ha platībā;  1.2. apbūvētas zemes vienības (zemes vienības kadastra apzīmējums 6605 002 0033) 2.0937 ha platībā;  1.3. ar zemes vienību (kadastra apzīmējums 6605 002 0023) saistītas būves - mola (būves kadastra apzīmējums 6605 002 0023 005);  1.4. ar zemes vienību (kadastra apzīmējums 6605 002 0033) saistītām būvēm – spīķera mūra pamatiem un sienu daļas (būves kadastra apzīmējums 6605 002 0033 004) un dzelzceļa klātnes (būves kadastra apzīmējums 6605 002 0033 006).  Nekustamais īpašums reģistrēts Limbažu rajona tiesas zemesgrāmatu nodaļā, Ainažu pilsētas zemesgrāmatas nodalījumā Nr.176 uz valsts vārda Satiksmes ministrijas personā. Rīkojuma projektā minētās ar valsts zemi saistītas būves nav reģistrētas kā patstāvīgi īpašuma objekti. Minētās būves ir reģistrētas Nekustamā īpašuma Valsts kadastra informācijas sistēmā Nekustamā īpašuma ( kadastra Nr.6605 002 0023) sastāvā un ir atspoguļotas Satiksmes ministrijas grāmatvedības uzskaitē.  Atbilstoši likuma “Par atjaunotā Latvijas Republikas 1937.gada [Civillikuma](http://likumi.lv/ta/id/225418-civillikums) ievada, mantojuma tiesību un lietu tiesību daļas spēkā stāšanās laiku un piemērošanas kārtību” 14.panta ceturtajai daļai ēkas (būves), kuras Zemesgrāmatu nodaļā, Valsts zemes dienestā vai pašvaldībā nav reģistrētas kā patstāvīgi īpašuma objekti, uzskatāmas par zemes īpašnieka īpašumu atbilstoši [Civillikuma](http://likumi.lv/ta/id/225418-civillikums) [968.pantam](http://likumi.lv/ta/id/225418-civillikums#p968). Saskaņā ar Civillikuma 968.pantu uz zemes uzcelta un cieši ar to savienota ēka atzīstama par tās daļu.  Saskaņā ar informāciju no Nekustamā īpašuma valsts kadastra informācijas sistēmas nekustamā īpašuma kadastrālā vērtība uz 2017.gada 1.janvāri noteikta EUR 608492.  Nekustamā īpašuma sastāvā esošajām zemes vienībām noteikts lietošanas mērķis 1103 – dzelzceļa staciju, autoostu, civilo lidostu un upju ostu apbūve.  Uz zemes vienības ar kadastra apzīmējumu 6695 002 0023 atrodas valstij piekritīga būve – mols (kadastra apzīmējums 6605 002 0023 005) un zemes vienībai noteikti sekojoši apgrūtinājumi :  - Baltijas jūras un Rīgas jūras līča krasta kāpu vides un dabas resursu aizsardzības aizsargjoslu teritorija – 5.1500 ha platībā;  - tauvas joslas teritorija gar upi – 0.2000 ha platībā.  Uz zemes vienības ar kadastra apzīmējumu 6695 002 0033 atrodas valstij piekritīgas būves – spīķera mūra pamati un sienu daļa (kadastra apzīmējums 6605 002 0033 004) un dzelzceļa klātne (kadastra apzīmējums 6605 002 0033 006) - un zemes vienībai noteikts sekojošs apgrūtinājums :  - Baltijas jūras un Rīgas jūras līča krasta kāpu vides un dabas resursu aizsardzības aizsargjoslu teritorija – 2.0937 ha platībā.  Nekustamais īpašums nav nepieciešams Satiksmes ministrijas tiešo funkciju veikšanai. Ministru kabinets 2015.gada 9.septembrī ir izdevis rīkojumu Nr. 539 “Par zemes reformas pabeigšanu Salacgrīvas novada Ainažu pilsētā”.  Satiksmes ministrija bija sagatavojusi Ministru kabineta rīkojuma projektu „Par valsts nekustamā īpašuma ”Ainažu ostas laukums”, Ainažos, Salacgrīvas novadā, nodošanu Salacgrīvas novada pašvaldības īpašumā”, bet ņemot vērā Aizsargjoslu likuma 36.panta trešās daļas 1.punktā paredzēto Baltijas jūras un Rīgas jūras līča krasta kāpu aizsargjoslā esošo valsts zemes atsavināšanas aizliegumu, tā virzība netika atbalstīta. Jautājums tika skatīts 2017.gada 20.marta Ministru kabineta komitejas sēdē, kurā ar sēdes lēmumu (protokols Nr.10, 2.§, 2.punkts) tika atbalstīts priekšlikums nekustamo īpašumu nodot Salacgrīvas novada pašvaldībai bezatlīdzības lietošanā, vienlaikus sagatavojot protokollēmuma projektu ar uzdevumu Vides aizsardzības un reģionālās attīstības ministrijai sagatavot un iesniegt izskatīšanai Ministru kabinetā attiecīgus grozījumus Aizsargjoslas likuma 36.pantā.  Salacgrīvas novada dome ar 2017.gada 27.marta lēmumu Nr.110 (prot.Nr.4, 1.§) nolēmusi pieņemt bezatlīdzības lietošanā Nekustamo īpašumu tā izmantošanai likuma “Par pašvaldībām” 15.panta pirmās daļas 2.punktā noteiktajai funkcijai – gādāt par savas administratīvās teritorijas labiekārtošanu un sanitāro tīrību (parku, skvēru un zaļo zonu ierīkošana un uzturēšana).  Līdz ar to ir iespējams nodot Nekustamo īpašumu Salacgrīvas novada pašvaldībai bezatlīdzības lietošanā likuma “Par pašvaldībām” 15.panta pirmās daļas 2.punktā noteikto autonomo funkciju izpildei.  Saskaņā ar Publiskas personas finanšu līdzekļu un mantas izšķērdēšanas novēršanas likuma 5.panta ceturto daļu, ja bezatlīdzības lietošanā paredzēts nodot publiskas personas nekustamo vai kustamo mantu uz laiku, kas ilgāks par pieciem gadiem, lēmumu par to pieņem attiecīgi Ministru kabinets vai atvasinātas publiskas personas orgāns, ja likumā vai Ministru kabineta noteikumos nav paredzēts citādi.  Savukārt Publiskas personas finanšu līdzekļu un mantas izšķērdēšanas novēršanas likuma 5.panta sestā daļa noteic, ka pamatojoties uz lēmumu par publiskas personas mantas nodošanu bezatlīdzības lietošanā, slēdz rakstveida līgumu.  Rīkojuma projekta mērķis ir atļaut Satiksmes ministrijai nodot nekustamo īpašumu Salacgrīvas novada pašvaldībai bezatlīdzības lietošanā.  Projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas | Salacgrīvas novada dome un Satiksmes ministrija. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017.gads** | | Turpmākie trīs gadi (tūkst. latu) | | |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |
| 1.2. valsts speciālais budžets |
| 1.3. pašvaldību budžets |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets |
| 2.2. valsts speciālais budžets |
| 2.3. pašvaldību budžets |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets |
| 3.2. speciālais budžets |
| 3.3. pašvaldību budžets |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izstrādātajam rīkojuma projektam nav ietekmes uz valsts budžetu. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Rīkojuma izpildi nodrošinās Satiksmes ministrija, Salacgrīvas novada dome |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Anotācijas II, IV, V un VI sadaļa – projekts šīs jomas neskar.

Satiksmes ministrs U.Augulis

Vīza: Valsts sekretārs K.Ozoliņš

22.05.2017. 13:26

1126

A.Dundure

67028249, anda.dundure@sam.gov.lv